Foto: AFP «Atletiko» hujumchisi Antuan Grizmann Yevropa Ligasida haftaning eng yaxshi futbolchisi deb topildi. Finalda «Marsel» (3:0) darvozasiga ikkita gol urgan futbolchi UYeFA saytida o‘tkazilgan so‘rovnomada 90% ovoz to‘pladi. Undan keyingi o‘rinlarni jamoadoshlari Koke (4%), Gabi Fernandes (4%) va Saul Niges (2%) egalladi. Avvalroq, Grizmann Yevropa Ligasi finalining eng yaxshi futbolchisi deb topilgan edi.